ddrg/super_eurlex huggingface dataset:
1999/499/EY, EHTY, Euratom: Jäsenvaltioiden hallitusten edustajien päätös, tehty yhteisellä sopimuksella komission puheenjohtajaksi nimetyn kanssa 19 päivänä heinäkuuta 1999, niiden henkilöiden nimeämisestä, jotka jäsenvaltioiden hallitukset aikovat nimittää Euroopan yhteisöjen komission jäseniksi



Virallinen lehti nro L 194 , 27/07/1999 s. 0045 - 0046



JÄSENVALTIOIDEN HALLITUSTEN EDUSTAJIEN PÄÄTÖS, tehty yhteisellä sopimuksella komission puheenjohtajaksi nimetyn kanssa 19 päivänä heinäkuuta 1999, niiden henkilöiden nimeämisestä, jotka jäsenvaltioiden hallitukset aikovat nimittää Euroopan yhteisöjen komission jäseniksi (1999/499/EY, EHTY, Euratom) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka YHTEISELLÄ SOPIMUKSELLA KOMISSION PUHEENJOHTAJAKSI NIMETYN KANSSA ottavat huomioon Euroopan yhteisön perustamissopimuksen ja erityisesti sen 214 artiklan 2 kohdan toisen alakohdan ja 215 artiklan, ottavat huomioon Euroopan hiili- ja teräsyhteisön perustamissopimuksen ja erityisesti sen 10 artiklan 2 kohdan toisen alakohdan ja 12 artiklan, ottavat huomioon Euroopan atomienergiayhteisön perustamissopimuksen ja erityisesti sen 127 artiklan 2 kohdan toisen alakohdan ja 128 artiklan, sekä katsovat seuraavaa: 1) jäsenvaltioiden hallitusten edustajat nimesivät 24 päivänä maaliskuuta 1999 pidetyn Eurooppa-neuvoston yhteydessä yhteisellä sopimuksella Romano Prodin henkilöksi, jonka ne aikovat nimittää komission puheenjohtajaksi, 2) Euroopan parlamentti on 5 päivänä toukokuuta 1999 antamallaan päätöslauselmalla hyväksynyt tämän nimeämisen, 3) Romano Prodi on 9 päivänä heinäkuuta 1999 ilmoittanut tulokset hänen yhteydenotoistaan jäsenvaltioiden hallituksiin, 4) ottaen huomioon, että 22 päivänä tammikuuta 2000 päättyväksi toimikaudeksi nimitetty komissio erosi kokonaisuudessaan 16 päivänä maaliskuuta 1999, uuden komission olisi voitava aloittaa toimikautensa mahdollisimman pian ja jatkaa toimintaansa 23 päivänä tammikuuta 2000 täyden viisivuotisen toimikauden ajan, OVAT PÄÄTTÄNEET SEURAAVAA: 1 artikla 1. Jäsenvaltioiden hallitusten edustajat aikovat yhteisellä sopimuksella komission puheenjohtajaksi nimetyn Romano Prodin kanssa nimittää jäljempänä luetellut henkilöt komission jäseniksi sekä eron saaneiden komission jäsenten tilalle näiden jäljellä olevan toimikauden ajaksi 22 päivään tammikuuta 2000 että tätä seuraavaksi 23 päivänä tammikuuta 2000 alkavaksi ja 22 päivänä tammikuuta 2005 päättyväksi viiden vuoden toimikaudeksi: - Michael Barnier - Frits Bolkestein - Philippe Busquin - David Byrne - Loyola de Palacio del Valle Lersundi - Anna Diamantopoúlou - Franz Fischler - Neil Kinnock - Pascal Lamy - Erkki Liikanen - Mario Monti - Poul Nielsen - Christopher Patten - Viviane Reding - Michaele Schreyer - Pedro Solbes Mira - Günter Verheugen - António Vitorino - Margot Wallström 2. Euroopan parlamentissa äänestetään komission puheenjohtajaksi ja muiksi jäseniksi näin nimettyjen henkilöiden hyväksymisestä yhtenä kokoonpanona. 2 artikla Tämä päätös tulee voimaan päivänä, jona se tehdään. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 19 päivänä heinäkuuta 1999. T. HALONEN Puheenjohtaja
1999/358/EY, EHTY, Euratom: Jäsenvaltioiden hallitusten edustajien päätös, tehty 26 päivänä toukokuuta 1999, Euroopan yhteisöjen tuomioistuimen tuomarin nimittämisestä



Virallinen lehti nro L 140 , 03/06/1999 s. 0025 - 0025



JÄSENVALTIOIDEN HALLITUSTEN EDUSTAJIEN PÄÄTÖS, tehty 26 päivänä toukokuuta 1999, Euroopan yhteisöjen tuomioistuimen tuomarin nimittämisestä (1999/358/EY, EHTY, Euratom) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen ja erityisesti sen 223 artiklan, ottavat huomioon Euroopan hiili- ja teräsyhteisön perustamissopimuksen ja erityisesti sen 32 b artiklan, ottavat huomioon Euroopan atomienergiayhteisön perustamissopimuksen ja erityisesti sen 139 artiklan, sekä katsovat, että Euroopan yhteisön tuomioistuimen perussäännöstä tehdyn pöytäkirjan 7 artiklan sekä Euroopan hiili- ja teräsyhteisön tuomioistuimen perussäännöstä tehdyn pöytäkirjan ja Euroopan atomienergiayhteisön tuomioistuimen perussäännöstä tehdyn pöytäkirjan vastaavien säännösten nojalla ja sen vuoksi, että tuomari Krateros Ioannou on kuollut, olisi nimitettävä toinen tuomari Krateros Ioannoun jäljellä olevaksi toimikaudeksi, OVAT PÄÄTTÄNEET SEURAAVAA: 1 artikla Euroopan yhteisöjen tuomioistuimen tuomariksi nimitetään 26 päivänä toukokuuta 1999 alkavaksi ja 6 päivänä lokakuuta 2003 päättyväksi toimikaudeksi Vassilios Skouris. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 26 päivänä toukokuuta 1999. Puheenjohtaja D. von KYAW
Virallinen lehti nro L 317 , 15/12/2000 s. 0375 - 0375



Neuvostossa kokoontuneiden jäsenvaltioiden hallitusten edustajien päätös tehty 18. syyskuuta 2000 AKT-EY-kumppanuussopimuksen täytäntöönpanemiseksi toteutettavia toimenpiteitä ja noudatettavia menettelyjä koskevan neuvostossa kokoontuneiden jäsenvaltioiden hallitusten edustajien sisäisen sopimuksen väliaikaisesta soveltamisesta (2000/771/EY) NEUVOSTOSSA KOKOONTUNEET EUROOPAN YHTEISÖN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen, ottavat huomioon Cotonoussa (Benin) 23 päivänä kesäkuuta 2000 allekirjoitetun AKT-EY-kumppanuussopimuksen, jäljempänä 'AKT-EY-sopimus', ottavat huomioon komission esityksen, sekä katsovat seuraavaa: 1) AKT-EY-ministerineuvosto tekee neljännen AKT-EY-yleissopimuksen 366 artiklan 3 kohdan mukaisesti päätöksen siirtymätoimenpiteistä, joita sovelletaan 2 päivästä elokuuta 2000 AKT-EY-sopimuksen voimaantuloon asti. 2) Näiden siirtymätoimenpiteiden hyväksyminen merkitsee lähes kaikkien AKT-EY-sopimuksen määräysten aikaistettua täytäntöönpanoa lukuun ottamatta määräyksiä, jotka koskevat yhdeksännen Euroopan kehitysrahaston rahoitusvarojen käyttöä. 3) Neuvostossa kokoontuneet jäsenvaltiot ovat tehneet sisäisen sopimuksen AKT-EY-sopimuksen täytäntöönpanemiseksi toteutettavista toimenpiteistä ja noudatettavista menettelyistä. Tämä sisäinen sopimus voi tulla voimaan vasta sitten, kun kukin jäsenvaltio on sen hyväksynyt perustuslakinsa vaatimusten mukaisesti. 4) Kyseisten 2 päivän elokuuta 2000 ja AKT-EY-sopimuksen voimaantulon välisenä aikana sovellettavien siirtymätoimenpiteiden 6 artiklan mukaan jäsenvaltioiden ja yhteisön on toteutettava omalta osaltaan tarvittavat toimenpiteet niiden soveltamiseksi. 5) Niiden menettelyjen vahvistamiseksi, joita jäsenvaltioiden on noudatettava AKT-EY-sopimuksen aikaistetun täytäntöönpanon aikana, olisi siten säädettävä kyseisen sisäisen sopimuksen väliaikaisesta soveltamisesta, OVAT PÄÄTTÄNEET SEURAAVAA: 1 artikla AKT-EY-kumppanuussopimuksen täytäntöönpanemiseksi toteutettavia toimenpiteitä ja noudatettavia menettelyjä koskevan neuvostossa kokoontuneiden jäsenvaltioiden hallitusten edustajien sisäisen sopimuksen määräyksiä sovelletaan väliaikaisesti 2 päivästä elokuuta 2000. Sisäisen sopimuksen teksti on tämän päätöksen liitteenä. 2 artikla Tämä päätös tulee voimaan samaan aikaan kuin AKT-EY-sopimuksen aikaistettua täytäntöönpanoa koskevat siirtymätoimenpiteet. Se on voimassa kunnes sisäinen sopimus AKT-EY-sopimuksen täytäntöönpanemiseksi toteutettavista toimenpiteistä ja noudatettavista menettelyistä tulee voimaan. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 18. syyskuuta 2000. Jäsenvaltioiden hallitusten puolesta H. Védrine Puheenjohtaja
2000/491/EY, EHTY, Euratom: Jäsenvaltioiden hallitusten edustajien päätös, tehty 26 päivänä heinäkuuta 2000, Euroopan yhteisöjen tuomioistuimen tuomarien ja julkisasiamiesten nimittämisestä



Virallinen lehti nro L 199 , 05/08/2000 s. 0081 - 0082



Jäsenvaltioiden hallitusten edustajien päätös, tehty 26 päivänä heinäkuuta 2000, Euroopan yhteisöjen tuomioistuimen tuomarien ja julkisasiamiesten nimittämisestä (2000/491/EY, EHTY, Euratom) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen ja erityisesti sen 223 artiklan, ottavat huomioon Euroopan hiili- ja teräsyhteisön perustamissopimuksen ja erityisesti sen 32 b artiklan, ottavat huomioon Euroopan atomienergiayhteisön perustamissopimuksen ja erityisesti sen 139 artiklan, sekä katsovat seuraavaa: (1) Euroopan yhteisöjen tuomioistuimen tuomarien Ninon COLNERICin, David A. O. EDWARDin, Peter JANNin, P. J. G. KAPTEYNin, Antonio Mario LA PERGOLAn, José Carlos MOITINHO DE ALMEIDAn, Jean-Pierre PUISSOCHETin, Hans RAGNEMALMin sekä Euroopan yhteisöjen tuomioistuimen julkisasiamiesten Georgios COSMASin, Nial FENNELLYn, Philippe LEGERin ja Antonio SAGGIOn toimikaudet päättyvät 6 päivänä lokakuuta 2000. (2) Euroopan yhteisöjen tuomioistuimen jäsenten ja julkisasiamiesten toimikaudet olisi osittain uudistettava kaudeksi, joka alkaa 7 päivänä lokakuuta 2000 ja päättyy 6 päivänä lokakuuta 2006, OVAT PÄÄTTÄNEET SEURAAVAA: 1 artikla 1. Euroopan yhteisöjen tuomioistuimen tuomareiksi nimitetään 7 päivänä lokakuuta 2000 alkavaksi ja 6 päivänä lokakuuta 2006 päättyväksi toimikaudeksi Ninon COLNERIC José Narciso DA CUNHA RODRIGUES David A. O. EDWARD Peter JANN Antonio Mario LA PERGOLA Jean-Pierre PUISSOCHET Christiaan W.A. TIMMERMANS Stig VON BAHR. 2. Euroopan yhteisöjen tuomioistuimen julkisasiamiehiksi nimitetään 7 päivänä lokakuuta 2000 alkavaksi ja 6 päivänä lokakuuta 2006 päättyväksi toimikaudeksi L. A. GEELHOED Philippe LEGER Christine STIX-HACKL Antonio TIZZANO. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 26 päivänä heinäkuuta 2000. Puheenjohtaja P. Vimont
2000/422/EY, EHTY, Euratom: Jäsenvaltioiden hallitusten edustajien päätös, tehty 22 päivänä kesäkuuta 2000, Euroopan yhteisöjen tuomioistuimen tuomarin nimittämisestä



Virallinen lehti nro L 164 , 05/07/2000 s. 0016 - 0016



Jäsenvaltioiden hallitusten edustajien päätös, tehty 22 päivänä kesäkuuta 2000, Euroopan yhteisöjen tuomioistuimen tuomarin nimittämisestä (2000/422/EY, EHTY, Euratom) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen ja erityisesti sen 223 artiklan, ottavat huomioon Euroopan hiili- ja teräsyhteisön perustamissopimuksen ja erityisesti sen 32 b artiklan, ottavat huomioon Euroopan atomienergiayhteisön perustamissopimuksen ja erityisesti sen 139 artiklan, sekä katsovat seuraavaa: Euroopan yhteisön tuomioistuimen perussäännöstä tehdyn pöytäkirjan 5 ja 7 artiklan sekä Euroopan hiili- ja teräsyhteisön tuomioistuimen perussäännöstä tehdyn pöytäkirjan ja Euroopan atomienergiayhteisön tuomioistuimen perussäännöstä tehdyn pöytäkirjan vastaavien säännösten nojalla ja Günter Hirschin eroamisen johdosta olisi nimitettävä toinen tuomari Günter Hirschin jäljellä olevaksi toimikaudeksi, OVAT PÄÄTTÄNEET SEURAAVAA: 1 artikla Euroopan yhteisöjen tuomioistuimen tuomariksi nimitetään siitä päivästä, jona hän on vannonut valan, alkavaksi ja 6 päivänä lokakuuta 2000 päättyväksi toimikaudeksi Ninon Colneric. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 22 päivänä kesäkuuta 2000. V. Valente Puheenjohtaja
2001/823/EY: Neuvostossa kokoontuneiden jäsenvaltioiden hallitusten edustajien päätös, tehty 27 päivänä marraskuuta 2001, Karibian alueella olevilla jäsenvaltioista riippumattomilla tai niihin assosioituneilla alueilla olevien talletusten verottamisesta



Virallinen lehti nro L 314 , 30/11/2001 s. 0078 - 0078



Neuvostossa kokoontuneiden jäsenvaltioiden hallitusten edustajien päätös, tehty 27 päivänä marraskuuta 2001, Karibian alueella olevilla jäsenvaltioista riippumattomilla tai niihin assosioituneilla alueilla olevien talletusten verottamisesta (2001/823/EY) NEUVOSTOSSA KOKOONTUNEET EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Santa Maria da Feirassa 19 ja 20 päivänä kesäkuuta 2000 kokoontuneen Eurooppa-neuvoston päätelmät, erityisesti niiden liitteessä IV olevan 2 kohdan c alakohdan, OVAT PÄÄTTÄNEET SEURAAVAA: Ainoa artikla Asianomaiset jäsenvaltiot sitoutuvat edistämään sitä, että merentakaisten maiden ja alueiden assosiaatiosta Euroopan yhteisöön 27 päivänä marraskuuta 2001 tehdyn neuvoston päätöksen 2001/822/EY(1) liitteessä I A tarkoitetut niistä riippuvaiset tai niihin assosioituneet Karibian alueet ottavat käyttöön samat toimenpiteet, jotka jäsenvaltiot ottavat käyttöön ja toteuttavat talletusten verotuksesta mahdollisesti annettavien yhteisön säännösten nojalla. Tehty Brysselissä 27 päivänä marraskuuta 2001. Puheenjohtaja A. Neyts-Uyttebroeck (1) Ks. tämän virallisen lehden sivu 1.
Pysyvien edustajien komitean päätös, tehty 13 päivänä kesäkuuta 2001, korkean tason työryhmän perustamisesta



Virallinen lehti nro C 183 , 29/06/2001 s. 0001 - 0001



Pysyvien edustajien komitean päätös, tehty 13 päivänä kesäkuuta 2001, korkean tason työryhmän perustamisesta (2001/C 183/01) PYSYVIEN EDUSTAJIEN KOMITEA, joka ottaa huomioon Euroopan yhteisön perustamissopimuksen ja erityisesti sen 207 artiklan 1 kohdan, ottaa huomioon neuvoston työjärjestyksen ja erityisesti sen 19 artiklan 3 kohdan, sekä katsoo seuraavaa: (1) Neuvosto on 5 päivänä kesäkuuta 2001 päättänyt, että olisi perustettava korkean tason työryhmä, jotta varmistetaan veropakettia koskevan työskentelyn yhteensovittaminen ja sen kaikkien eri osien samanaikainen edistyminen. (2) Neuvosto voi antaa tälle työryhmälle muita verotuksen alaan liittyviä tehtäviä, ON PÄÄTTÄNYT SEURAAVAA: 1 artikla Perustetaan korkean tason työryhmä, jäljempänä "työryhmä", jonka tarkoituksena on varmistaa veropakettia koskevan työskentelyn yhteensovittaminen ja sen kaikkien eri osien samanaikainen edistyminen. 2 artikla Työryhmä muodostuu jäsenvaltioiden nimeämistä korkean tason edustajista. Komissio nimeää korkean tason edustajan, joka osallistuu työryhmän työskentelyyn. Työryhmän puheenjohtajana on neuvoston puheenjohtajana toimivan jäsenvaltion edustaja. 3 artikla Neuvostolle raportointi tapahtuu Euroopan yhteisön perustamissopimuksen 207 artiklaa noudattaen. 4 artikla Käsiteltäessä yleiseen talouskehitykseen ja talouspolitiikkoihin liittyviä kysymyksiä työryhmän raportit olisi toimitettava, tämän vaikuttamatta pysyvien edustajien komitean asemaan, myös talous- ja rahoituskomitealle ja/tai talouspoliittiselle komitealle mahdollista lausuntoa varten. 5 artikla Työryhmän tulevaisuutta tarkastellaan sen jälkeen kun veropaketista on päästy lopulliseen sopimukseen. 6 artikla Tämä päätös tulee voimaan päivänä, jona se tehdään. Päätös julkaistaan Euroopan yhteisöjen virallisessa lehdessä. Tehty Brysselissä 13 päivänä kesäkuuta 2001. Pysyvien edustajien komitean puolesta Puheenjohtaja G. Lund
2001/438/EY,EHTY,Euratom: Jäsenvaltioiden hallitusten edustajien päätös, tehty 6 päivänä kesäkuuta 2001, Euroopan yhteisöjen ensimmäisen oikeusasteen tuomioistuimen jäsenten nimittämisestä



Virallinen lehti nro L 155 , 12/06/2001 s. 0009 - 0010



Jäsenvaltioiden hallitusten edustajien päätös, tehty 6 päivänä kesäkuuta 2001, Euroopan yhteisöjen ensimmäisen oikeusasteen tuomioistuimen jäsenten nimittämisestä (2001/438/EY, EHTY, Euratom) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen ja erityisesti sen 225 artiklan, ottavat huomioon Euroopan hiili- ja teräsyhteisön perustamissopimuksen ja erityisesti sen 32 d artiklan, ottavat huomioon Euroopan atomienergiayhteisön perustamissopimuksen ja erityisesti sen 140 a artiklan, ottavat huomioon neuvoston 24 päivänä lokakuuta 1988 tekemän päätöksen 88/591/EHTY, ETY, Euratom, Euroopan yhteisöjen ensimmäisen oikeusasteen tuomioistuimen perustamisesta(1), sekä katsovat seuraavaa: (1) Seuraavien Euroopan yhteisöjen ensimmäisen oikeusasteen tuomioistuimen jäsenten toimikausi päättyy 31 päivänä elokuuta 2001: John D. COOKE, Nicholas James FORWOOD, Rafael GARCÍA-VALDECASAS Y FERNÁNDEZ, Pernilla LINDH, Paolo MENGOZZI, Jörg PIRRUNG ja André POTOCKI. (2) Osasta Euroopan yhteisöjen ensimmäisen oikeusasteen tuomioistuimen jäsenistä olisi nimitettävä uudelleen 1 päivänä syyskuuta 2001 alkavaksi ja 31 päivänä elokuuta 2007 päättyväksi toimikaudeksi, OVAT PÄÄTTÄNEET SEURAAVAA: 1 artikla Nimitetään Euroopan yhteisöjen ensimmäisen oikeusasteen tuomioistuimen jäseniksi 1 päivänä syyskuuta 2001 alkavaksi ja 31 päivänä elokuuta 2007 päättyväksi toimikaudeksi: John D. COOKE Nicholas James FORWOOD Rafael GARCÍA-VALDECASAS Y FERNÁNDEZ Hubert LEGAL Pernilla LINDH Paolo MENGOZZI Jörg PIRRUNG 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 6 päivänä kesäkuuta 2001. Puheenjohtaja G. Lund (1) EYVL L 319, 25.11.1988, s. 1. Oikaistu toisinto EYVL:ssä C 215, 21.8.1989, s. 1. Päätös sellaisena kuin se on muutettuna päätöksellä 93/350/Euratom, EHTY, ETY (EYVL L 144, 16.6.1993, s. 21).
2002/929/EY: Neuvostossa kokoontuneiden jäsenvaltioiden hallitusten edustajien päätös, tehty 18 päivänä marraskuuta 2002, Brysselissä 24 ja 25 päivänä lokakuuta 2002 kokoontuneen Eurooppa-neuvoston päätelmistä



Virallinen lehti nro L 323 , 28/11/2002 s. 0048 - 0048



Neuvostossa kokoontuneiden jäsenvaltioiden hallitusten edustajien päätös, tehty 18 päivänä marraskuuta 2002, Brysselissä 24 ja 25 päivänä lokakuuta 2002 kokoontuneen Eurooppa-neuvoston päätelmistä (2002/929/EY) Neuvostossa kokoontuneet jäsenvaltioiden hallitusten edustajat palauttavat mieliin seuraavan: Brysselissä 24 ja 25 päivänä lokakuuta 2002 kokoontuneen Eurooppa-neuvoston päätelmien suoria tukia koskeva 12 kohta, jonka mukaan siinä tarkoitettu vaiheittainen käyttöönotto tapahtuu rahoituksellisen vakauden puitteissa siten, että markkinoihin liittyvien menojen ja suorien tukien vuotuiset kokonaiskustannukset 25 jäsenvaltion unionissa kautena 2007-2013 eivät voi reaaliarvoltaan ylittää Berliinissä 15 jäsenvaltion EU:lle vuodeksi 2006 hyväksyttyä otsakkeen 1 A ylärajaa ja uusille jäsenvaltioille vuodeksi 2006 ehdotettua vastaavaa menojen ylärajaa. Markkinoihin liittyvien menojen ja suorien tukien nimellisten kokonaiskustannusten on kunakin vuotena kaudella 2007-2013 pysyttävä alle vuoden 2006 määrän korotettuna 1 prosentilla vuodessa. Tämän tuloksena ovat seuraavat määrät: OTSAKE 1 A EU-25 nykyisinä hintoina >TAULUKON PAIKKA> Tehty Brysselissä 18 päivänä marraskuuta 2002. Puheenjohtaja P. S. Møller
2002/595/EY: Neuvostossa kokoontuneiden jäsenvaltioiden hallitusten edustajien päätös, tehty 19 päivänä heinäkuuta 2002, Euroopan hiili- ja teräsyhteisön (EHTY) perustamissopimuksen voimassaolon päättymisen seurauksista EHTY:n tekemien kansainvälisten sopimusten osalta



Virallinen lehti nro L 194 , 23/07/2002 s. 0035 - 0035



Neuvostossa kokoontuneiden jäsenvaltioiden hallitusten edustajien päätös, tehty 19 päivänä heinäkuuta 2002, Euroopan hiili- ja teräsyhteisön (EHTY) perustamissopimuksen voimassaolon päättymisen seurauksista EHTY:n tekemien kansainvälisten sopimusten osalta (2002/595/EY) NEUVOSTOSSA KOKOONTUNEET EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT, jotka katsovat seuraavaa: (1) EHTY:n perustamissopimuksen voimassaolo päättyy sen 97 artiklan nojalla 23 päivänä heinäkuuta 2002. (2) EHTY on tehnyt useita kansainvälisiä sopimuksia kolmansien maiden kanssa. (3) Näissä sopimuksissa ei ole määräyksiä EHTY:n perustamissopimuksen voimassaolon päättymisen varalta. (4) Euroopan yhteisön perustamissopimus kattaa EHTY:n perustamissopimuksen voimassaolon päättymisestä alkaen ne asiat, jotka kuuluvat viimeksi mainitun alaan. (5) On EHTY:n ja asianomaisten alojen etujen mukaista, että nämä kansainväliset sopimukset pysyvät voimassa EHTY:n perustamissopimuksen voimassaolon päättymisen jälkeen, ja niiden olisi siksi siirryttävä Euroopan yhteisön alaisiksi, OVAT PÄÄTTÄNEET SEURAAVAA: 1 artikla EHTY:n tekemistä kansainvälisistä sopimuksista johtuvat oikeudet ja velvoitteet siirtyvät Euroopan yhteisölle 24 päivästä heinäkuuta 2002 alkaen. 2 artikla Tämä päätös tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tätä päätöstä sovelletaan 24 päivästä heinäkuuta 2002. Tehty Brysselissä 19 päivänä heinäkuuta 2002. Puheenjohtaja T. Pedersen
2002/997/: Neuvostossa kokoontuneiden jäsenvaltioiden hallitusten edustajien päätös, tehty 20 päivänä joulukuuta 2002, rahaston perustamisesta Euroopan unionin tulevaisuutta käsittelevän valmistelukunnan rahoittamiseksi ja sen varainhoitoa koskevista säännöistä 21 päivänä helmikuuta 2002 tehdyn, neuvostossa kokoontuneiden jäsenvaltioiden hallitusten edustajien päätöksen muuttamisesta



Virallinen lehti nro L 349 , 24/12/2002 s. 0034 - 0035



Neuvostossa kokoontuneiden jäsenvaltioiden hallitusten edustajien päätös, tehty 20 päivänä joulukuuta 2002, rahaston perustamisesta Euroopan unionin tulevaisuutta käsittelevän valmistelukunnan rahoittamiseksi ja sen varainhoitoa koskevista säännöistä 21 päivänä helmikuuta 2002 tehdyn, neuvostossa kokoontuneiden jäsenvaltioiden hallitusten edustajien päätöksen muuttamisesta (2002/997/EU) NEUVOSTOSSA KOKOONTUNEIDEN EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka katsovat seuraavaa: (1) Euroopan parlamentti, Euroopan unionin neuvosto ja Euroopan yhteisöjen komissio allekirjoittivat 12 päivänä joulukuuta 2002 toimielinten välisen sopimuksen Euroopan unionin tulevaisuutta käsittelevän valmistelukunnan rahoittamisesta 28 päivänä helmikuuta 2002 allekirjoitetun toimielinten välisen sopimuksen voimassaolon jatkamisesta. (2) Rahaston perustamisesta Euroopan unionin tulevaisuutta käsittelevän valmistelukunnan rahoittamiseksi ja sen varainhoitoa koskevista säännöistä 21 päivänä helmikuuta 2002 tehdyn, neuvostossa kokoontuneiden jäsenvaltioiden hallitusten edustajien päätöksen(1) voimassaoloa olisi siksi myös jatkettava 1 päivästä tammikuuta 2003 valmistelukunnan työskentelyn päättymiseen asti ja enintään 31 päivään joulukuuta 2003 kyseisen päätöksen 24 artiklan 2 kohdan mukaisesti. (3) Lisäksi kyseisen neuvostossa kokoontuneiden jäsenvaltioiden hallitusten edustajien päätöksen 14 artikla olisi mukautettava teknisesti, jotta otettaisiin huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annettu neuvoston asetus (EY, Euratom) N:o 1605/2002(2), jota sovelletaan 1 päivästä tammikuuta 2003, OVAT PÄÄTTÄNEET SEURAAVAA: 1 artikla Rahaston perustamisesta Euroopan unionin tulevaisuutta käsittelevän valmistelukunnan rahoittamiseksi ja sen varainhoitoa koskevista säännöistä 21 päivänä helmikuuta 2002 tehdyn, neuvostossa kokoontuneiden jäsenvaltioiden hallitusten edustajien päätöksen voimassaoloa jatketaan 1 päivästä tammikuuta 2003 valmistelukunnan työskentelyn päättymiseen asti ja enintään 31 päivään joulukuuta 2003. 2 artikla Korvataan 1 artiklassa tarkoitetun päätöksen 14 artikla seuraavasti: " 14 artikla Rahaston sisäisestä varainhoidon valvonnasta vastaa valvonnan yksityiskohtaiset säännöt määrittävän nimittävän viranomaisen toimivaltaa käyttävän päätöksellä tähän tehtävään nimitetty neuvoston pääsihteeristön virkamies tai muu toimihenkilö." 3 artikla Tämä päätös tulee voimaan 1 päivänä tammikuuta 2003. 4 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 20 päivänä joulukuuta 2002. Puheenjohtaja P. S. Møller (1) EYVL L 60, 1.3.2002, s. 56. (2) EYVL L 248, 19.6.2002, s. 1.